Diari Oficial de la Generalitat Valenciana


Sumari del DOGV 6963, del 12-02-2013 (2013/779)

Notificació de la sentència dictada en el procediment ordinari número 2108/2010.
--------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/779


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 2108/2010. [2013/779]  
Procediment ordinari 002108/2010-C   
De: Fernando Quintana Tárrega.   
Procuradora: Dolores M.ª Olucha Varella.  
Contra: Alberto Barea López.   
Procurador/a: -  
En este procediment ordinari, seguit a instàncies de Fernando Quintana Tárrega contra Alberto Barea López, s'ha dictat la sentència que, literalment, diu el següent:   
«Jutjat de Primera Instància número 6 de Castelló de la Plana  
Sentència número 000007/2013   
Jutgessa que la dicta: Lourdes Noverques Martínez.   
Lloc: Castelló de la Plana.  
Data: 15 de gener de 2013.   
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist les presents actuacions de juí ordinari sobre acció de negació de servitud, seguides davant d'este Jutjat amb el número 2108 de l'any 2010, a instàncies de Fernando Quintana Tárrega, representat per la procuradora Dolores María Olucha Varella i assistit del lletrat José Alemany Varella, contra Alberto Barea López, en situació processal de rebel·lia.   
Estime íntegrament la demanda interposada per la procuradora Dolores María Olucha Varella, en nom i representació de Fernando Quintana Tárrega, contra Alberto Barea López, en situació processal de rebel·lia, declare la procedència de l'acció de negació de servitud exercitada pel referit Fernando Quintana Tárrega contra Alberto Barea López i, en conseqüència, condemne este últim a tancar la finestra oberta en la paret que dóna a la vivenda del demandant, realitzant les obres necessàries amb vista a deixar la paret en el mateix estat en què es trobava abans de l'obertura de la indicada finestra, amb l'advertència d'efectuar-les a costa seua en el cas de no efectuar-ho voluntàriament.   
  
Les costes causades en la tramitació d'este procediment seran a càrrec del demandat.   
Notifiqueu esta sentència a les parts, i feu-los saber que s'hi pot interposar un recurs d'apel·lació que, si és el cas, haurà d'interposar-se davant d'este mateix Jutjat dins dels 20 dies següents d'aquell en què la present sentència siga notificada (art. 458 de la LEC).   
  
Porteu l'original al llibre de sentències.  
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme, Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.»  
I atés que el demandat, Alberto Barea López, es troba en parador desconegut, expedisc este edicte a fi que li valga de notificació en la forma deguda.   
  
Castelló de la Plana, 15 de gener de 2013.- La secretària judicial: Soledad Juan Ruiz.